HU Az Európai Unió Hivatalos Lapja C 227/3

A Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról szóló és a 70/2001/EK rendeletet módosító 1857/2006/EK bizottsági rendelet értelmében nyújtott állami támogatásokról adott tagállami tájékoztatás összefoglalása

(2008/C 227/03)

Támogatás száma: XA 270/07

Tagállam: Szlovén Köztársaság

Régió: Občina Prebold

A támogatási program megnevezése vagy az egyedi támogatásban részesülő vállalkozás neve: Pomoč za ohranjanje in razvoj kmetijstva ter podeželja v občini Prebold za programsko obdobje 2007–2013

Jogalap: Pravilnik o dodeljevanju pomoči za ohranjanje in razvoj kmetijstva ter podeželja v občini Prebold za programsko obdobje 2007–2013

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege:

2007: 37 000 EUR

2008: 37 000 EUR

2009: 39 000 EUR

2010: 39 000 EUR

2011: 40 000 EUR

2012: 40 000 EUR

2013: 40 000 EUR

A támogatás maximális intenzitása:

1. Elsődleges előállítással foglalkozó mezőgazdasági üzemekben végrehajtott beruházás:

— a kedvezőtlen helyzetű területeken a támogatható költségek legfeljebb 50 %-a,

— egyéb területeken a támogatható költségek legfeljebb 40 %-a,

— fiatal mezőgazdasági termelő által a tevékenységének megkezdését követő öt éven belül végrehajtott beruházás esetében a támogatható költségek legfeljebb 60 %-a a kedvezőtlen helyzetű területeken és 50 %-a egyéb területeken.

A támogatás célja a mezőgazdasági üzemek eszközeinek helyreállításába való beruházás, a mezőgazdasági termeléshez használt berendezések vásárlása, állandó növénykultúrákba való beruházás, a művelés alatt álló területek javítása és a legelőgazdálkodás.

2. A hagyományos tájkép és épületek megőrzése:

— a nem termelési célt szolgáló tájképi jellegzetességekre irányuló beruházások tényleges költségeinek 100 %-áig,

— a gazdaságokban található, termelési célt szolgáló eszközökre irányuló beruházás esetében a tényleges költségek legfeljebb 60 %-a (kedvezőtlen helyzetű területeken 75 %-a), feltéve, hogy a beruházás következtében nem növekszik a gazdaság termelési kapacitása,

— további támogatás nyújtható az épületek kulturális örökség jellegének megőrzéséhez szükséges hagyományos anyagok felhasználásával járó többletköltségek 100 %-áig.

3. Gazdasági épületek közérdekből történő áthelyezése:

— a tényleges költségek 100 %-áig, amennyiben az áthelyezés pusztán meglévő létesítmények lebontásából, elszállításából és újbóli felépítéséből áll,

— amennyiben a mezőgazdasági termelő az áthelyezés folytán korszerűbb létesítményekhez jut, akkor a szóban forgó létesítmények áthelyezéséből származó értéknövekményből legalább 60 % – kedvezőtlen helyzetű területeken pedig 50 % – önrészt köteles vállalni. Amennyiben a kedvezményezett fiatal mezőgazdasági termelő, az önrész mértéke legalább 55 %, illetve 45 %,

— amennyiben az áthelyezés folytán megnő a termelési kapacitás, a kedvezményezett köteles viselni a növekedéssel összefüggő költségek legalább 60 %-át, kedvezőtlen helyzetű területeken pedig 50 %-át. Amennyiben a kedvezményezett fiatal mezőgazdasági termelő, az önrész mértéke legalább 55 %, illetve 45 %.

4. Biztosítási díj fizetéséhez nyújtott támogatás:

— a biztosítási díjak állami költségvetésből történő társfinanszírozását az önkormányzati támogatás a termés és a termények biztosításához, illetve az állatok betegség miatti elhullása elleni biztosításhoz kapcsolódó támogatható költségek legfeljebb 50 %-ára egészíti ki.

5. Birtokrendezéshez nyújtott támogatás:

— a tényleges jogi és adminisztratív jellegű támogatható költségek 100 %-áig.

6. Minőségi mezőgazdasági termékek előállítását ösztönző támogatás:

— a tényleges támogatható költségek 100 %-áig; a támogatást támogatott szolgáltatások formájában kell nyújtani, a termelők nem részesülhetnek közvetlen pénzkifizetésekben.

7. Technikai segítségnyújtás:

— a támogatás a költségek 100 %-áig nyújtható a következő esetekben: oktatás és szakképzés, harmadik fél által nyújtott tanácsadási szolgáltatások, fórumok, versenyek, kiállítások és vásárok szervezése, valamint kiadványok és weboldalak közzététele. A támogatást támogatott szolgáltatások formájában kell nyújtani, a termelők nem részesülhetnek közvetlen pénzkifizetésekben

A végrehajtás időpontja: 2007. október (támogatás nyújtása csak az után lehetséges, hogy az összefoglalót közzétették az Európai Bizottság honlapján)

A program, illetve az egyedi támogatás nyújtásának időtartama:

A támogatás célja: Elsősorban: KKV-k támogatása

Az 1857/2006/EK rendelet vonatkozó cikkei és a támogatható költségek: A Prebold település közigazgatási területén a mezőgazdaság és a vidéki területek megőrzésére és fejlesztésére a 2007–2013-as programozási időszakban nyújtandó támogatásokról szóló önkormányzati rendelettervezet II. fejezete olyan intézkedéseket tartalmaz, amelyek a Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról és a 70/2001/EK rendelet módosításáról szóló, 2006. december 15-i 1857/2006/EK bizottsági rendelet (HL L 358., 2006.12.16., 3. o.) alábbi cikkei alapján állami támogatásnak minősülnek:

4. cikk: Mezőgazdasági üzemekben végrehajtott beruházás,

5. cikk: A hagyományos tájkép és épületek megőrzése,

6. cikk: Gazdasági épületek közérdekből történő áthelyezése,

12. cikk: Biztosítási díj fizetéséhez nyújtott támogatás,

13. cikk: Birtokrendezéshez nyújtott támogatás,

14. cikk: Minőségi mezőgazdasági termékek előállítását ösztönző támogatás,

15. cikk: Technikai segítségnyújtás az agrárszektorban

Érintett gazdasági ágazat(ok): Mezőgazdaság

A támogatást nyújtó hatóság neve és címe:

Občina Prebold Hmeljarska cesta 3 SLO-3312 Prebold

Internetcím: http://www.uradni-list.si/1/ulonline.jsp?urlid=200785&dhid=91588

Egyéb információk: A termények és a termés biztosítása céljából fizetendő biztosítási díjakra vonatkozó intézkedés a következő, természeti csapáshoz hasonló kedvezőtlen időjárási jelenségekre terjed ki: tavaszi fagy, jégeső, villámcsapás, villámcsapás okozta tűz, vihar, valamint áradás.

Az önkormányzati rendelet teljesíti az 1857/2006/EK rendeletnek az önkormányzatok által elfogadandó intézkedésekre és az alkalmazandó általános rendelkezésekre (a támogatás odaítélését megelőző intézkedések, a támogatások halmozása, a támogatások átláthatósága és nyomon követése) vonatkozó előírásait

Vinko DEBELAK

Prebold település polgármestere

Támogatás száma: XA 289/07

Tagállam: Litván Köztársaság

Régió: —

A támogatási program megnevezése vagy az egyedi támogatásban részesülő vállalkozás neve: Parama ūkiams modernizuoti 2007—2013 m.

Jogalap: Lietuvos Respublikos žemės ūkio ministro 2007 m. rugpjūčio 24 d. įsakymas Nr. 3D-389 „Dėl paramos ūkams modernizuoti 2007—2013 metais taisyklių“ (Žin., 2007, Nr. 94-3796)

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A tervezett éves költségvetés 10,5 millió LTL (3,04 millió EUR a hivatalos árfolyamon)

A támogatás maximális intenzitása: E szabályok szerint a gazdák az új traktorok vagy kombájnok beszerzési költségének 20 %-át, a kérelem benyújtásakor 40. életévüket be nem töltött fiatal gazdák, akik a traktor vagy kombájn beszerzése előtt legfeljebb 5 éve alapítottak gazdasági társaságot (a továbbiakban: fiatal gazdák) pedig a beszerzési költség 25 %-át kaphatják meg támogatásként.

A kedvezményezettként és kérelmenként kifizetendő támogatás teljes összege traktor beszerzése esetén nem haladhatja meg a 10 000 LTL-t (vagy fiatal gazdák esetében a 15 000 LTL-t), kombájn beszerzése esetén pedig a 40 000 LTL-t (vagy fiatal gazdák esetében az 50 000 LTL-t).

A traktor vagy kombájn beszerzési költségeinek egy részét fedező támogatás mértéke nem haladhatja meg a támogatható beruházás 40 %-át (fiatal gazdák esetében az 50 %-át). A traktorral vagy kombájnnal kapcsolatban elnyert semmilyen támogatás nem vonható össze ugyanezen támogatható kiadás fedezésére elnyert más támogatással, ha ennek az összevonásnak a hatására a támogatás intenzitása meghaladná a fent megadott mértéket, ahogyan ez az 1857/2006/EK rendelet 19. cikkében is szerepel. A traktorral vagy kombájnnal kapcsolatos minden beruházási támogatást összesíteni kell. Ebbe beletartozik a fenti szabályok szerint elnyert állami támogatás, és minden más anyagi támogatás, amit a kérelmező a kifizetési kérelmen az új traktorral vagy kombájnnal kapcsolatban feltüntetett.

A kedvezményezettnek odaítélt támogatás maximális összege nem lépheti túl az 1857/2006/EK rendelet 4. cikkének (9) bekezdésében megállapított összeget (400 000 EUR).

A kedvezményezettek számának és a támogatási igények nagyságának függvényében a támogatás összege módosítható

A végrehajtás időpontja:

A program, illetve az egyedi támogatás nyújtásának időtartama:

A támogatás célja:

— A KKV-k támogatása.

— Gépek és berendezések beszerzése.

— A termelési költségek csökkentése.

— A gazdaságok versenyképességének növelése.

— Annak elősegítése, hogy a gazdaságok könnyebben szerezzenek be mezőgazdasági gépeket.

Az 1857/2006/EK rendelet 4. cikkének (4) bekezdése b) pontja alkalmazandó

Támogatható kiadások:

1. A speciális vidékfejlesztési alapokból új traktorok (a továbbiakban: traktorok) és a mezőgazdasági termelésben használt önjáró vagy vontatott kombájnok, kivéve a cukorrépa betakarítására használt kombájnok (a továbbiakban: kombájnok) beszerzési (áfamentes) költségeinek egy része fedezhető.

2. A kedvezményezettek a traktorok vagy kombájnok tekintetében csak olyan beszerzési költségekhez kapcsolódóan kaphatnak támogatást, amelyeket a Mezőgazdasági Minisztérium alá tartozó nemzeti kifizető ügynökség (a továbbiakban: ügynökség) igazgatója jóváhagyott, és amelyek a végzés hatálybalépése után merültek fel. Az e szabályok szerint meghatározott támogatást úgy kell odaítélni, hogy naptári évenként legfeljebb egy traktor vagy kombájn beszerzési költségeit fedezze.

3. Az 1857/2006/EK rendelet 4. cikkének (7) bekezdésével összhangban mezőgazdasági munkagépekkel kapcsolatos egyszerű pótló beruházásokra nem nyújtható támogatás

Az érintett ágazat(ok): Mezőgazdasági termékek elsődleges előállítása

A támogatást nyújtó hatóság neve és címe:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius

Internetcím: http://www.zum.lt/min/Isakymai/dsp_isakymas.cfm?IsakymasID=3602&langparam=LT

Egyéb információk: —

A Litván Köztársaság Mezőgazdasági Minisztériuma

államtitkár

Vidmantas KANOPA

Támogatás száma: XA 342/07

Tagállam: Szlovén Köztársaság

Régió: Območje občine Lovrenc na Pohorju

A támogatási program megnevezése vagy az egyedi támogatásban részesülő vállalkozás neve: Program razvoja kmetijstva in podeželja v občini Lovrenc na Pohorju 2007–2013

Jogalap: Pravilnik o dodeljevanju državnih pomoči za ohranjanje in razvoj kmetijstva in podeželja v občini Lovrenc na Pohorju (II.A poglavje)

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege:

2007: 19 200 EUR

2008: 22 200 EUR

2009: 22 700 EUR

2010: 22 900 EUR

2011: 23 100 EUR

2012: 23 300 EUR

2013: 23 500 EUR

A támogatás maximális intenzitása:

1. Elsődleges előállítással foglalkozó mezőgazdasági üzemekben végrehajtott beruházás:

— a kedvezőtlen helyzetű területeken a beruházások támogatható költségeinek legfeljebb 50 %-a, egyéb területeken a beruházások támogatható költségeinek legfeljebb 40 %-a.

A támogatás célja a mezőgazdasági üzemek eszközeinek helyreállításába való beruházás, mezőgazdasági termeléshez használt berendezések vásárlása, állandó növénykultúrákba való beruházás, a művelt területek javítása, valamint a legelőgazdálkodás.

2. Birtokrendezéshez nyújtott támogatás:

— a ténylegesen felmerült jogi és adminisztratív költségek akár 100 %-a.

3. Technikai segítségnyújtás az agrárszektorban:

— a költségek legfeljebb 50 %-a a következő esetekben: mezőgazdasági termelők oktatása és szakképzése, tanácsadási szolgáltatások, fórumok, versenyek, kiállítások és vásárok szervezése, kiadványok, katalógusok és weboldalak közzététele, valamint tudományos ismeretek terjesztése. A támogatást támogatott szolgáltatások formájában kell nyújtani, a termelők nem részesülhetnek közvetlen pénzkifizetésekben

Végrehajtás időpontja: 2007. november (támogatás nyújtása csak az után lehetséges, hogy az összefoglalót közzétették az Európai Bizottság honlapján)

A program, illetve az egyedi támogatás nyújtásának időtartama:

A támogatás célja: KKV-k támogatása

Az 1857/2006/EK rendelet vonatkozó cikkei és a támogatható kiadások: A Lovrenc na Pohorju település közigazgatási területén a mezőgazdaság és a vidéki területek megőrzésére és fejlesztésére nyújtandó támogatásokról szóló önkormányzati rendelet II.A. fejezete olyan intézkedéseket tartalmaz, amelyek a Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról és a 70/2001/EK rendelet módosításáról szóló, 2006. december 15-i 1857/2006/EK bizottsági rendelet (HL L 358., 2006.12.16., 3. o.) alábbi cikkei alapján állami támogatásnak minősülnek:

4. cikk: Mezőgazdasági üzemekben végrehajtott beruházás,

13. cikk: Birtokrendezéshez nyújtott támogatás,

15. cikk: Technikai segítségnyújtás az agrárszektorban

Érintett gazdasági ágazat(ok): Mezőgazdaság

A támogatást nyújtó hatóság neve és címe:

Občina Lovrenc na Pohorju Spodnji trg 8 SLO-2344 Lovrenc na Pohorju

Internetcím: http://www.izit.si/muv/index.php?action=showIzdaja&year=2007&izdajaID=423 950. oldal

Egyéb információk: Az önkormányzati rendelet teljesíti az 1857/2006/EK rendeletnek az önkormányzatok által elfogadandó intézkedésekre és az alkalmazandó általános rendelkezésekre (a támogatás odaítélését megelőző intézkedések, a támogatások halmozása, a támogatások átláthatósága és nyomon követése) vonatkozó előírásait

Támogatás száma: XA 350/07

Tagállam: Egyesült Királyság

Régió: Scotland

A támogatási program megnevezése vagy az egyedi támogatásban részesülő vállalkozás neve: Scottish Ewe Scheme

Jogalap: Section 4 and 6 of the Small Landholders (Scotland) Act 1911

Az 1857/2006/EK rendelet

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 2007: Becsült összeg: 18 800 000 GBP

A támogatás maximális intenzitása: A támogatás kizárólag azoknak a bevételi veszteségeknek a kompenzálására használható fel, amelyek az állami hatóságok által hivatalosan elismert járványok kitörése miatti vesztegzár alá helyezési kötelezettség (teljesítéséből) erednek. A kompenzáció a Sheep Welfare Scheme támogatásaival együtt sem haladhatja meg a ragadós száj- és körömfájás elleni védekezésre irányuló intézkedésekben foglaltak teljesítésével összefüggő költségek 100 %-át. A Scottish Executive (skót kormány) támogatja a programot.

A skót kormány gazdasági tanácsadóinak számításai szerint a száj- és körömfájás miatti karantén-előírásokkal összefüggő költségek becsült összege 28 500 000 GBP. A skót kormány ágazati intézkedéscsomagjának összköltsége a száj- és körömfájással összefüggő karantén-előírások tekintetében, beleértve a Scottish Ewe Scheme és a Sheep Welfare Scheme programok költségeit is, nem haladhatja meg a 25 100 000 GBP-t

A végrehajtás időpontja:

A program, illetve az egyedi támogatás nyújtásának időtartama: A támogatásokhoz a tenyésztők egyszeri kifizetés formájában juthatnak hozzá, 2007. novemberében és decemberében. A program 2007. december 31-én fejeződik be

A támogatás célja: Az Egyesült Királyságban kitört száj- és körömfájás járvány következtében elrendelt szállítási és kiviteli korlátozásokból eredő bevételkiesés kompenzálása a tenyésztők felé. Ez összhangban van az 1857/2006/EK rendelet 10. cikke (2) bekezdésével

Támogatható költségek: A szállítási és kiviteli korlátozások következtében elszenvedett bevételkiesésre megállapított összeg (amely a járulékos fenntartási kötelezettségekre, a termelékenység visszaesésére és piaci értékvesztésre vezethető vissza) a nyilvántartások szerint 2007. március 1-jén a tenyésztő gazdaságában számon tartott tenyészjuhonként vagy jerkebárányonként 6 GBP. Ezek a 2007. május 15-én benyújtott egységes kérelem adatai, mely leírja, hogy 3 133 000 állatra összesen 18 800 000 GBP támogatást fizetnek a program keretében. Ez összhangban van az 1857/2006/EK rendelet 10. cikkével, melynek értelmében a bruttó támogatási intenzitás nem haladhatja meg a 100 %-ot, és a támogatás a karantén-előírások következtében előforduló bevétel-kiesés kompenzálására használható fel

Érintett ágazat(ok): A támogatást Skócia állattenyésztési ágazatának tenyészjuh-tenyésztői vehetik igénybe

A támogatást nyújtó hatóság neve és címe:

Scottish Executive Pentland House 47 Robb's Loan Edinburgh EH14 1TY United Kingdom Kapcsolattartó: Brian Endicott Tel.: (44-13) 12 44 65 46

Internetcím: http://www.scotland.gov.uk/Topics/Agriculture/grants/Schemes/ScottishEweScheme

Támogatás száma: XA 378/07

Tagállam: Szlovén Köztársaság

Régió: Občina Vuzenica

A támogatási program megnevezése vagy az egyedi támogatásban részesülő vállalkozás neve: Pomoč za ohranjanje in razvoj kmetijstva in podeželja v občini Vuzenica za programsko obdobje 2007–2013

Jogalap: Pravilnik o dodeljevanju pomoči za ohranjanje in razvoj kmetijstva in podeželja v občini Vuzenica za programsko obdobje 2007–2013

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege:

2007: 7 431 EUR

2008: 16 000 EUR

2009: 16 000 EUR

2010: 16 000 EUR

2011: 16 000 EUR

2012: 16 000 EUR

2013: 16 000 EUR

A támogatás maximális intenzitása:

1. Elsődleges előállítással foglalkozó mezőgazdasági üzemekben végrehajtott beruházás:

— a kedvezőtlen helyzetű területeken a támogatható költségek legfeljebb 50 %-a,

— egyéb területeken a támogatható költségek legfeljebb 40 %-a,

— fiatal mezőgazdasági termelő által a tevékenységének megkezdését követő öt éven belül végrehajtott beruházás esetében a támogatható költségek legfeljebb 60 %-a kedvezőtlen helyzetű területeken és 50 %-a egyéb területeken.

A támogatás célja a mezőgazdasági üzemek eszközeinek helyreállításába való beruházás, mezőgazdasági termeléshez használt berendezések vásárlása, valamint az állandó növénykultúrákba, a művelt területek javításába és a legelőgazdálkodásba való beruházás.

2. A hagyományos tájkép és épületek megőrzése:

— a nem termelési célt szolgáló eszközökbe való beruházások tényleges költségeinek akár 100 %-a,

— a gazdaságokban található, termelési célt szolgáló eszközökre irányuló beruházás esetében a tényleges költségek legfeljebb 60 %-a (kedvezőtlen helyzetű területeken 75 %-a), feltéve, hogy a beruházás következtében nem növekszik a gazdaság termelési kapacitása,

— további támogatás nyújtható az épületek kulturális örökség jellegének megőrzéséhez szükséges hagyományos anyagok felhasználásával járó többletköltségek 100 %-áig.

3. Gazdasági épületek közérdekből történő áthelyezése:

— amennyiben az áthelyezés pusztán meglévő létesítmények lebontásából, elszállításából és újbóli felépítéséből áll, a támogatás a ténylegesen felmerülő költségek 100 %-áig terjedhet,

— amennyiben a mezőgazdasági termelő az áthelyezés folytán korszerűbb létesítményekhez jut, akkor a szóban forgó létesítmények áthelyezéséből származó értéknövekményből legalább 60 % – kedvezőtlen helyzetű területeken pedig 50 % – önrészt köteles vállalni. Amennyiben a kedvezményezett fiatal mezőgazdasági termelő, e hozzájárulás mértéke legalább 55 %, illetve 45 %,

— amennyiben az áthelyezés folytán megnő a termelési kapacitás, a kedvezményezett a növekedéssel összefüggő költségek legalább 60 %-át, kedvezőtlen helyzetű területeken pedig 50 %-át köteles viselni. Amennyiben a kedvezményezett fiatal mezőgazdasági termelő, e hozzájárulás mértéke legalább 55 %, illetve 45 %.

4. Biztosítási díj fizetéséhez nyújtott támogatás:

— a biztosítási díjak állami költségvetésből történő társfinanszírozását az önkormányzati támogatás a termés és a termények biztosításához, illetve az állatok betegség miatti elhullása elleni biztosításhoz kapcsolódó támogatható költségek legfeljebb 50 %-ára egészíti ki.

5. Birtokrendezéshez nyújtott támogatás:

— a jogi és adminisztratív eljárások kapcsán felmerült támogatható költségek akár 100 %-a.

6. Minőségi mezőgazdasági termékek előállítását ösztönző támogatás:

— a támogatható költségek akár 100 %-a; a támogatást támogatott szolgáltatások formájában kell nyújtani, a termelők nem részesülhetnek közvetlen pénzkifizetésekben.

7. Technikai segítségnyújtás:

— a költségek akár 100 %-a a következő esetekben: mezőgazdasági termelők oktatása és szakképzése, tanácsadási szolgáltatások, fórumok, versenyek, kiállítások és vásárok szervezése, kiadványok, katalógusok és weboldalak közzététele, valamint helyettesítéssel kapcsolatos szolgáltatások finanszírozása. A támogatást támogatott szolgáltatások formájában kell nyújtani, a termelők nem részesülhetnek közvetlen pénzkifizetésekben

Végrehajtás időpontja: 2007. november (támogatás nyújtása csak azt követően lehetséges, hogy az összefoglalót közzétették az Európai Bizottság honlapján)

A program, illetve az egyedi támogatás nyújtásának időtartama:

A támogatás célja: KKV-k támogatása

Az 1857/2006/EK rendelet vonatkozó cikkei és a támogatható kiadások: A Vuzenica település közigazgatási területén a 2007–2013-as programozási időszakban a mezőgazdaság és a vidéki területek megőrzésére és fejlesztésére irányuló támogatások nyújtásáról szóló önkormányzati rendelet tervezetének II. fejezete olyan intézkedéseket tartalmaz, amelyek a Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról és a 70/2001/EK rendelet módosításáról szóló, 2006. december 15-i 1857/2006/EK bizottsági rendelet (HL L 358., 2006.12.16., 3. o.) alábbi cikkei alapján állami támogatásnak minősülnek:

4. cikk: Mezőgazdasági üzemekben végrehajtott beruházás,

5. cikk: A hagyományos tájkép és épületek megőrzése,

6. cikk: Gazdasági épületek közérdekből történő áthelyezése,

12. cikk: Biztosítási díj fizetéséhez nyújtott támogatás,

13. cikk: Birtokrendezéshez nyújtott támogatás,

14. cikk: Minőségi mezőgazdasági termékek előállítását ösztönző támogatás,

15. cikk: Technikai segítségnyújtás az agrárszektorban

Érintett gazdasági ágazat(ok): Mezőgazdaság

A támogatást nyújtó hatóság neve és címe:

Občina Vuzenica Mladinska ulica 1 SLO-2367 Vuzenica

Internetcím: http://www.izit.si/muv/index.php?action=showIzdaja&year=2007&izdajaID=426

569. sz., 30. oldal

Egyéb információk: A termények és a termés biztosítása céljából fizetendő biztosítási díjakra vonatkozó intézkedés a következő, természeti csapáshoz hasonló kedvezőtlen időjárási jelenségekre terjed ki: tavaszi fagy, jégeső, villámcsapás, villámcsapás okozta tűz, vihar, valamint áradás.

Az önkormányzati rendelet teljesíti az 1857/2006/EK rendeletnek az önkormányzatok által elfogadandó intézkedésekre és végrehajtandó általános rendelkezésekre (a támogatás odaítélését megelőző intézkedések, a támogatások halmozása, a támogatások átláthatósága és nyomon követése) vonatkozó előírásait

Miran KUS

Vuzenica település polgármestere